Document ID: 32002D0348

Reference:
EUR-Lex - 32002D0348 - SL
Pomembno pravno obvestilo
|
32002D0348
Uradni list L 121 , 08/05/2002 str. 0001 - 0003
Sklep Svetaz dne 25. aprila 2002o varnosti na nogometnih tekmah mednarodnega značaja(2002/348/PNZ)SVET EVROPSKE UNIJE JE –ob upoštevanju Pogodbe o Evropski uniji in zlasti člena 30(1)(a) in (b) ter člena 34(2)(c) Pogodbe,ob upoštevanju pobude Kraljevine Belgije,ob upoštevanju mnenja Evropskega parlamenta [1],ob upoštevanju naslednjega:(1) Pod pogoji iz člena 29 Pogodbe je cilj Evropske unije zagotoviti državljanom visoko stopnjo varnosti znotraj območja svobode, varnosti in pravice, tako da med državami članicami razvije skupno delovanje na področju policijskega sodelovanja.(2) Zaradi različnih mednarodnih in evropskih tekem ter velikega števila potujočih navijačev dobiva nogomet izrazito mednaroden značaj. Zaradi tega mednarodnega značaja je varnost v zvezi z nogometnimi tekmami treba obravnavati na način, ki presega državne meje.(3) Nogometa ne smemo šteti zgolj za potencialen vir težav v zvezi s kršitvami javnega reda in miru ali varnosti, temveč za dogodek, ki ga je kljub možnemu tveganju treba učinkovito obvladovati.(4) Pomembno je, da se zlasti zaradi preprečevanja in boja proti nasilju, povezanem z nogometom, izmenjujejo informacije, tako da se pristojni policijski organi in organi držav članic lahko ustrezno pripravijo in zagotovijo za ustrezen odziv.(5) Za izmenjavo informacij v zvezi z nogometno prireditvijo in zaradi izvedbe potrebnega mednarodnega sodelovanja policije v zvezi nogometnimi tekmami mednarodnega značaja je nujno treba v vsaki državi ustanoviti nacionalno nogometno informacijsko točko policijskega značaja.(6) Ob upoštevanju dejstva, da je Svet Evrope sprejel naslednje akte: Konvencijo 28. januarja 1981 za varstvo posameznikov v zvezi z avtomatsko obdelavo osebnih podatkov, Priporočilo št. R(87)15 Odbora ministrov z dne 17. septembra 1987, ki ureja uporabo osebnih podatkov v policijskem sektorju in Konvencijo 19. avgusta 1985 o nasilju gledalcev in neprimernem vedenju na športnih prireditvah, zlasti na nogometnih tekmah.(7) 26. maja 1997 je Svet sprejel Skupne ukrepe 97/339/PNZ o s sodelovanju na področju javnega reda in miru ter varnosti [2], 9. junija 1997 pa Resolucijo o preprečevanju in omejevanju nogometnega huliganstva s pomočjo izmenjave izkušenj, izključevanja iz stadionov in medijske politike [3].(8) Poleg tega je Svet 6. decembra 2001 sprejel Resolucijo o priročniku s priporočili za mednarodno sodelovanje policije in z ukrepi za preprečevanje in nadzor nasilja ter nemirov v zvezi z nogometnimi tekmami mednarodnega značaja, v katere je vključena vsaj ena država članica [4] –SKLENIL:Člen 1Ustanovitev nacionalnih nogometnih informacijskih točk1. Vsaka država članica ustanovi ali določi nacionalno nogometno informacijsko točko policijske narave.2. Vsaka država članica pisno obvesti generalni sekretariat Sveta o podrobnostih v zvezi s svojo nacionalno nogometno informacijsko točko in vseh nadaljnjih spremembah po tem sklepu. Generalni sekretariat Sveta jih objavi v Uradnem listu.3. Nacionalna nogometna informacijska točka deluje kot neposredna osrednja stična točka za izmenjavo ustreznih informacij in za omogočanje mednarodnega sodelovanja policije v zvezi z nogometnimi tekmami mednarodnega značaja.Država članica se lahko odloči, da vzdržuje nekatere stike v zvezi s pojavi, povezanimi z nogometom, preko služb, ki so usposobljene za te posebne pojave, pod pogojem, da nacionalna nogometna informacijska točka takoj in na ustrezen način prejme zadostne informacij.4. Vsaka država članica zagotovi, da je nacionalna nogometna informacijska točka zmožna učinkovito in takoj izvajati dodeljene naloge.5. Sklep se uporablja brez poseganja v določbe nacionalnih predpisov, zlasti kar zadeva porazdelitev pristojnosti med različnimi službami in organi v državah članicah.Člen 2Naloge nacionalnih nogometnih informacijskih točk1. Nacionalne nogometne informacijske točke so odgovorne za usklajevanje in omogočanje izmenjave policijskih informacij, povezanih z nogometnimi tekmami mednarodnega značaja. Takšna izmenjava informacij lahko vključuje tudi druge organe odkrivanja in pregona, ki prispevajo k varnosti ali javnemu redu in miru v skladu z porazdelitvijo pristojnosti v državi članici.2. Nacionalne nogometne informacijske točke imajo v skladu z ustreznimi nacionalnimi predpisi in mednarodnimi pravili dostop do osebnih podatkov navijačev, ki predstavljajo veliko tveganje.3. Nacionalne nogometne informacijske točke omogočajo, usklajujejo in organizirajo mednarodno sodelovanje policije pri nogometnih tekmah mednarodnega značaja.4. V skladu z ustreznimi določbami nacionalnih predpisov, zlasti z delitvijo pristojnosti med različnim službami in državnimi organi v državi članici so nacionalne nogometne informacijske točke lahko odgovorne za pomoč pristojnim državnim organom.5. Za tekme mednarodnega značaja nacionalne nogometne informacijske točke, vsaj na zahtevo druge nacionalne nogometne informacijske točke v posamezni državi članici, zagotovijo oceno tveganja za klube in reprezentanco svoje države.Člen 3Izmenjava policijskih informacij med nacionalnimi nogometnimi informacijskimi točkami1. Nacionalne nogometne informacijske točke se pred nogometno prireditvijo mednarodnega značaja, med in po njej, na zahtevo nacionalne nogometne informacijske točke ali na lastno pobudo vključijo v vzajemno izmenjavo splošnih informacij pod pogoji, določenimi v odstavku 3, in osebnih podatkov.2. Splošne informacije, ki se izmenjujejo v zvezi z nogometno tekmo mednarodnega značaja, obsegajo strateške, operativne in taktične informacije. Te informacije so opredeljene na naslednji način:- strateške informacije: informacije, ki določajo vse vidike prireditve, predvsem glede na tveganja za varnost;- operativne informacije: informacije, ki dajo natančno sliko postopkov med prireditvijo;- taktične informacije: informacije, ki omogočajo osebam, ki vodijo aktivnosti, da ustrezno delujejo za ohranjanje reda in varnosti v zvezi s prireditvijo.3. Osebni podatki se izmenjujejo v skladu z merodajnimi nacionalnimi predpisi in mednarodnimi pravili, pri čemer se upoštevajo načela Konvencije št. 108 Sveta Evrope z 28. januarja 1981 za zaščito posameznikov v zvezi z avtomatsko obdelavo podatkov in – kjer je primerno – Priporočila št. R(87)15 Odbora ministrov Sveta Evrope z dne 17. septembra 1987 o uporabi osebnih podatkov v policijskem sektorju. Namen takšne izmenjave je priprava in izvajanje ustreznih ukrepov za ohranjanje javnega reda in miru ob nogometnih prireditvah. Takšna izmenjava lahko vključuje zlasti podrobnosti o posameznikih, ki dejansko ali potencialno ogrožajo javni red in mir ter varnost.Člen 4Postopek komunikacije med nacionalnimi nogometnimi informacijskimi točkami1. Nacionalne nogometne informacijske točke koordinirajo informacije o nogometnih tekmah mednarodnega značaja. Poskrbijo, da vse policijske službe pravočasno prejmejo potrebne informacije. Potem ko so podatki obdelani, jih bodisi uporabi nacionalna nogometna informacijska točka samo ali pa se posredujejo ustreznim organom oblasti in policijskim enotam.2. Nacionalna nogometna informacijska točka v državi članici, ki gosti nogometno prireditev, pred, med ali po tekmovanju ali tekmi komunicira z nacionalno/imi policijo/imi držav članic, kjer je to primerno, po častniku/ih za zvezo, ki jih te države članice imenujejo in dajo na voljo. S temi častniki za zvezo se lahko vzpostavi stik glede ohranjanja javnega reda in miru ter varnosti in glede nasilja, povezanega z nogometom in običajnim kriminalom, če je ta povezan z določeno nogometno tekmo ali turnirjem.3. Nacionalne nogometne informacijske točke komunicirajo tako, da ohranjajo zaupnost podatkov. Izmenjana poročila se arhivirajo, če ne vsebujejo osebnih podatkov. Kasneje imajo lahko vanje vpogled druge zainteresirana nacionalne nogometne informacijske točke pod pogojem, da ima nacionalna nogometna informacijska točka, ki je informacije pripravila, vnaprej možnost, da sprejme stališče glede njihovega posredovanja.Člen 5Uporaba jezikovČe med strankami ni dogovorjeno drugače, nacionalne nogometne informacijske točke komunicirajo v svojem jeziku s prevodom v delovni jezik, ki je skupen obema stranema.Člen 6OcenaSvet v roku dveh let po sprejetju Sklepa oceni njegovo izvajanje.Člen 7Operativni podatkiSklep začne veljati dan po objavi v Uradnem listu.V Luxembourgu, 25. aprila 2002Za SvetPredsednikM. Rajoy Brey[1] Mnenje z 9. aprila 2002 (še neobjavljeno v Uradnem listu).[2] UL L 147, 5.6.1997, str. 1.[3] UL C 193, 24.6.1997, str. 1.[4] UL C 22, 24.1.2002, str. 1.--------------------------------------------------

Summary:
Varnost na nogometnih prireditvah mednarodnega značaja
Varnost na nogometnih prireditvah mednarodnega značaja
 
POVZETEK:
Sklep 2002/348/PNZ – varnost na mednarodnih nogometnih prireditvah
KAJ JE NAMEN TEGA SKLEPA?
Namen tega sklepa je preprečevanje in boj proti nasilju, povezanim z nogometom, da se zagotovi varnost državljanov EU z določitvijo metod za mednarodno usklajen policijski nadzor nogometnih prireditev.Določa nacionalne nogometne informacijske točke za omogočanje izmenjave informacij, čezmejnega sodelovanja in policijskega nadzora mednarodnih nogometnih prireditev.
KLJUČNE TOČKE
Države EU morajo ustanoviti nacionalne nogometne informacijske točke, da bi podprle policijski nadzor mednarodnih nogometnih prireditev na najvišji ravni, na katerih se srečujejo ekipe iz različnih držav. Njihova naloga je:usklajevanje in omogočanje mednarodnega policijskega sodelovanja ter izmenjava informacij,izmenjava informacij o navijačih, ki predstavljajo veliko tveganje,zagotavljanje pomoči nacionalnim organom, kadar je to potrebno,izvajanje ocene tveganja za klube in reprezentanco svoje države in izmenjava teh ocen z drugimi državami EU.
Pred nogometno prireditvijo, med njo in po njej se izmenjujejo naslednje informacije:strateške informacije, ki določajo vse vidike prireditve, predvsem glede na tveganja za varnost,operativne informacije, ki dajo natančno sliko postopkov med prireditvijo,taktične informacije, ki omogočajo ustrezno delovanje za ohranjanje reda in varnosti, ter povratne informacije po prireditvi.Informacije so zaupne in jih je treba zagotoviti pravočasno, pri tem pa zagotoviti varnost pri izmenjavi osebnih podatkov v skladu z ustrezno nacionalno in mednarodno zakonodajo.Sklep 2002/348/PNZ je bil leta 2007 spremenjen s Sklepom 2007/412/PNZ o varnosti na nogometnih tekmah mednarodnega značaja.V resoluciji Sveta iz leta 2003 so bile države EU pozvane, naj preučijo možnost prepovedi obiskov nogometnih stadionov vsem osebam, ki so pred tem že zakrivile nasilna dejanja na nogometnih prireditvah. To je vključevalo možnost razširitve prepovedi na druge države EU, skupaj s kaznimi za nespoštovanje prepovedi.Predloga za izmenjavo informacij je na voljo v priročniku za mednarodno policijsko sodelovanje, tj. „nogometnem priročniku EU“, ki je bil prvič objavljen leta 1999 in dopolnjen z resolucijami Sveta z dne 4. decembra 2006, 3. junija 2010 in 29. novembra 2016.
V priročniku je podrobno urejeno:zbiranje obveščevalnih podatkov,preiskovanje,naloge policijskih opazovalcev ali obveščevalcev,nadzorovanje množice,sporazumevanje z navijači in mediji,pogoji, pod katerimi lahko policisti neposredno pomagajo v drugih državah.V sklepu iz leta 2014 sta se Evropska komisija in Združenje evropskih nogometnih zvez (UEFA) dogovorili, da spodbudita sodelovanje in dialog, vključno z ukrepi za povečanje prizadevanj v boju proti nasilju na nogometnih stadionih. Najmanj enkrat letno organizirata srečanja visokih uradnikov in pregledata napredek.
OD KDAJ SE TA SKLEP UPORABLJA?
Ta sklep se uporablja od 9. maja 2002.
OZADJE
Več informacij je na voljo na strani:Podpiranje poštene igre in sodelovanja v športu – Evropske in mednarodne federacije na spletnem mestu Evropske komisije.
GLAVNI DOKUMENT
Sklep Sveta 2002/348/PNZ z dne 25. aprila 2002 o varnosti na nogometnih tekmah mednarodnega značaja (UL L 121, 8.5.2002, str. 1–3).
Nadaljnje spremembe Sklepa 2002/348/PNZ so vključene v izvirno besedilo. Ta prečiščena različica ima samo dokumentarno vrednost.
POVEZANI DOKUMENTI
Resolucija Sveta z dne 17. novembra 2003 o možnosti prepovedi dostopa na mednarodne nogometne tekme, ki jo lahko uporabijo države članice (UL C 281, 22.11.2003, str. 1–2).
Resolucija Sveta o posodobljenem priročniku s priporočili za mednarodno policijsko sodelovanje in ukrepi za preprečevanje in nadziranje nasilja in neredov, povezanih z mednarodnimi nogometnimi tekmami, ki zadevajo vsaj eno državo članico („nogometni priročnik EU“) (UL C 444, 29.11.2016, str. 1–36).
Sklep Komisije z dne 14. oktobra 2014 o sprejetju Dogovora o sodelovanju med Evropsko komisijo in Združenjem evropskih nogometnih zvez (UEFA) (C(2014) 7378 final z dne 14. oktobra 2014).
Zadnja posodobitev 14.09.2017